42006X1124(01)



Правило № 24 на Икономическата комисия за Европа на Организацията на обединените нации (ИКЕ на ООН) — единни условия, отнасящи се до:

I. Одобряване на двигатели с компресионно запалване (С.І.) по отношение на емисията на видими замърсители

II. Одобряване на моторни превозни средства по отношение монтирането на С.І. двигатели от одобрен тип

III. Одобряване на моторни превозни средства, оборудвани със С.І. двигатели по отношение на емисията на видими замърсители от двигателя

IV. Измерване на мощността на С.І. двигатели

1. ОБХВАТ

1.1. Настоящото правило е приложимо към:

1.2. На второ място настоящото правило обхваща процедурата на ИКЕ, която следва да се прилага в случаите, когато се измерва само отдаваната мощност от С.І. двигатели.

2. ОПРЕДЕЛЕНИЯ, ОБЩИ ЗА ЧАСТИ I, II И III:

2.1. За целите на настоящото правило следните определения са общи за части I, II и III:

2.2. „нетна мощност“ означава мощността на С.І. двигател, както е определена в приложение 10 към настоящото правило;

2.3. „двигател с компресионно запалване (С.І. двигател)“ означава двигател, който работи на принципа компресия – запалване (например дизелов двигател);

2.4. „устройство за пускане на студен двигател“ означава устройство, което посредством своята работа временно увеличава количеството гориво, подавано към двигателя и което е предназначено да подпомогне стартирането на двигателя;

2.5. „димомер“ означава уред за непрекъснато измерване на коефициентите на поглъщане на светлината на изгорелите газове, отделяни от превозните средства, както е указано в приложение 8 към настоящото правило;

2.6. „максимална номинална скорост“ означава максималната скорост, разрешена от регулатора на скоростта при пълен товар;

2.7. „минимална номинална скорост“ означава

2.7.1. или най-високата от следните три скорости на двигателя:

45 % от максималната скорост при нетната мощност на двигателя;

1 000 оборота в минута;

минималната скорост, позволена от регулатора на празен ход,

2.7.2. или такава по-ниска скорост, каквато може да се изисква от производителя.

2.8. Хибридни превозни средства (НV)

2.8.1. „Хибридно превозно средство (НV)“ означава превозно средство с най-малко два различни преобразувателя на енергия и две различни системи за съхраняване на енергията (върху превозното средство), предназначени за задвижване на превозното средство.

2.8.2. „Хибридно електрическо превозно средство (НЕV)“ означава превозно средство, което получава енергия за своето механично задвижване от следните два източника на съхранена енергия/мощност, разположени на превозното средство:

ЧАСТ I – ЕМИСИЯ НА ВИДИМИ ЗАМЪРСИТЕЛИ В ИЗГОРЕЛИТЕ ГАЗОВЕ ОТ С.І. ДВИГАТЕЛИ

3. ОПРЕДЕЛЕНИЯ

За целите на част I от настоящото правило:

3.1. „одобрение на С.І. двигател“ означава одобрение по отношение ограничаването на емисиите от двигателя на видими замърсители в изгорелите газове;

3.2. „тип на двигател“ означава определена категория на С.І. двигател за монтаж на моторно превозно средство, която не се отличава по своите съществени характеристики от тези, зададени в приложение I към настоящото правило, с изключение на измененията, позволени от параграфи 7.2 и 7.3. от настоящото правило;

3.3. „двигател, представителен за типа, подлежащ на одобрение“ означава двигателят, който развива най-високата нетна мощност за дадения тип двигател.

3.4. Други определения, приложими към тази част I, са дадени в параграф 2 от настоящото правило.

4. ЗАЯВЛЕНИЕ ЗА ОДОБРЕНИЕ

4.1. Емисия на видими замърсители

4.1.1. Заявлението за одобрение на типа двигател по отношение ограничаване на емисията на видими замърсители от двигателя се подава от производителя на двигателя или от негов надлежно упълномощен представител, или от производителя на превозни средства.

4.1.2. То се придружава от следните документи в три екземпляра: описание на двигателя, съдържащо всички детайли, посочени в приложение 1 към настоящото правило.

4.1.3. Екземпляр на двигателя, представителен за типа двигател, който подлежи на одобрение, заедно с оборудването, предписано в приложение 1 към настоящото правило, се предоставя на техническата служба, провеждаща изпитванията за одобрение, определени в параграф 6 от настоящото правило.

4.1.4. При определяне на емисията на видимите замърсители съответните измервания се правят по двата метода, описани в приложения 4 и 5 към настоящото правило и отнасящи се до изпитвания при постоянни скорости и до изпитвания при свободно ускоряване.

4.1.5. Когато се определя емисията от видими замърсители, мощността и разходът на гориво се измерват в съответствие с приложение 10 към настоящото правило за същия двигател, предоставен за одобряване.

4.2. Мощност на двигателя

4.2.1. Производителят или неговият надлежно упълномощен представител могат да поискат да се проведе измерване само на мощността на двигателя. В този случай:

4.2.1.1. Производителят попълва в приложение 1 към настоящото правило информацията, отнасяща се специално до измерването на мощността, т.е. всички точки, които не се предхождат от буквата Е.

4.2.1.2. За провеждане на изпитванията, описани в приложение 10 от настоящото правило, на техническата служба се предоставя двигател, който съответства във всички аспекти на спецификацията в приложение 1. Такива изпитвания се провеждат само на изпитвателен стенд.

4.2.2. Когато по молба на производителя или неговите съответно упълномощени представители се провеждат само изпитвания на мощността на двигателя в съответствие с приложение 10, тези изпитвания не се считат за изпитвания за одобрение. Въпреки това се издава официален протокол за резултатите от изпитванията в съответствие с допълнението към приложение 10 към настоящото правило.

5. ОДОБРЕНИЕ

5.1. Ако двигателят, предоставен за одобряване в съответствие с настоящото правило, отговаря на изискванията от параграф 6 по-долу, се издава одобрение на типа на двигателя.

5.2. На всеки одобрен тип на двигател се присвоява номер на одобрението. Първите две негови цифри (понастоящем 03, съответстващи на серията изменения 03, която е влязла в сила на 20 април 1986 г.) показват серията изменения, която включва най-скорошните значителни технически изменения, направени в правилото към момента на издаване на одобрението. Една и съща страна по споразумението не може да присвои същия номер на друг тип двигател.

5.3. На страните по споразумението, прилагащи настоящото правило, се изпраща известие за одобрение, удължаване на одобрение или отказ за издаване на одобрение в съответствие с настоящото правило посредством формуляр, съответстващ на образеца в приложение 2 към настоящото правило.

5.4. На всеки двигател, който отговаря на тип двигател, одобрен в съответствие с настоящото правило, се прикрепва на видно и леснодостъпно място международен знак за одобрение, състоящ се от:

5.4.1. окръжност, ограждаща буквата „Е“, следвана от отличителния номер на страната, която е издала одобрението (1);

5.4.2. номера на настоящото правило, следван от буквата „R“, тире и номера на одобрението вдясно от окръжността, предписана в параграф 5.4.1.;

5.4.3. следващият допълнителен символ е правоъгълник, заобикалящ число, което изразява в m-1 коефициента на поглъщане, получен по време на одобряването при изпитванията със свободно ускоряване и определен по процедурата описана в приложение 5 към настоящото правило.

5.4.4. Като друг вариант производителят може да вземе решение, вместо знаците и символите за одобрение да бъдат закрепвани на двигателя, всеки одобрен по настоящото правило тип на двигател да бъде съпровождан от документ, който да дава тази информация, така че знаците и символите за одобрение да бъдат прикрепвани към превозното средство в съответствие с параграф 14.4. от настоящото правило.

5.5. Ако двигателят съответства на одобрен тип по едно или повече правила, приложени към споразумението, не е необходимо символът, предписан в параграф 5.4.1. да бъде повтарян в страната, която е издала одобрението по настоящото правило: в такъв случай правилото и номерата на одобрение на всички правила, по които е издадено одобрение в страната, която е издала одобрение по настоящото правило, се разполагат във вертикални колони вдясно от символа, предписан в параграф 5.4.1.

5.6. Знакът за одобрение трябва да бъде ясен, четлив и незаличим.

5.7. Знакът за одобрение се разполага в близост до идентификационните данни на двигателя, поставяни от производителя.

5.8. В приложение 3 към настоящото правило са дадени примери за подредбата на знака за одобрение.

6. СПЕЦИФИКАЦИИ И ИЗПИТВАНИЯ

6.1. Общи положения

Компонентите, които биха оказали влияние върху емисията на видими замърсители, трябва да бъдат проектирани, произведени и монтирани така че при нормално използване на двигателя, въпреки вибрациите, на които може да бъде изложен, да позволяват той да удовлетворява условията на настоящото правило.

6.2. Спецификации, отнасящи се до устройствата за пускане на студен двигател

6.2.1. Устройството за стартиране на студен двигател трябва да бъде проектирано и произведено по начин, че да не може да бъде задействано или да работи, когато двигателят е в нормален режим на работа.

6.2.2. Изискванията от параграф 6.2.1. не се прилагат, ако се изпълнява поне едно от следните условия:

6.2.2.1. Коефициентът на поглъщане на светлината на газовете, емитирани от двигателя при постоянни скорости, измерен по процедурата, предписана в приложение 4 към настоящото правило, с работещо устройство за пускане при студен двигател, е в границите, предписани в приложение 7 към настоящото правило.

6.2.2.2. Продължаването на работата на устройството за стартиране на студен двигател води до спиране на двигателя в приемлив интервал от време.

6.2.3. Ако е необходимо за изпитването, може да бъде симулирана която и да е част от системата, отнасяща се до превозното средство.

6.3. Спецификации, отнасящи се до емисията на видими замърсители

6.3.1. Емисията на видими замърсители от двигателя, предоставен за одобряване, се измерва по методите, описани в приложения 4 и 5 към настоящото правило.

6.3.2. Мощността на двигателя, представен за одобряване, трябва да бъде в толерансните граници, определени в параграф 3.1.5. от приложение 4 към настоящото правило.

6.3.3. Емисиите на видими замърсители, измерени по метода, описан в приложение 4 към настоящото правило, не трябва да превишават границите, предписани в приложение 7 към настоящото правило.

6.3.4. По заявка от производителя се извършват допълнителни изпитвания, описани в приложения 4 и 5, за получаване на стойности при свободно ускоряване за дериватите на одобрения двигател, разрешени от параграфи 7.2. и 7.3. от настоящото правило.

6.3.4.1. Ако производителят на двигателя желае измерването на видимите замърсители да бъде извършено в по-тесен обхват за момента и/или скоростта от този, разрешен от параграф 7.3. от настоящото правило, в такъв случай одобрението на типа на двигателя ще бъде за ограничения обхват за момента или скоростта.

6.3.4.2. Ако на по-късен етап бъде заявено желание одобрението на двигателя да се разшири върху пълните граници на обхвата за момент/скорост, разрешени от параграф 7.3. от настоящото правило, се предоставя за изпитване следващ двигател, така че видимите замърсители да бъдат установени за тази част от обхвата натоварване/скорост, която е била пропусната преди това.

6.3.5. Ако за удовлетворяването на някои части от обхватите за въртящия момент и скоростта е необходимо да има допълнителни спецификации, тогава те трябва да се обявят във формàта на приложение 1 и да бъдат прикрепени към предоставената документация.

6.3.6. Стойността на коефициента на абсорбция при свободно ускорение, който се определя за двигателя, се избира по подходящ начин в съответствие с неговата номинална скорост и въртящ момент от матрицата стойности, установена посредством метода от приложение 5 към настоящото правило.

6.3.7. В случай на двигатели с турбокомпресор, задвижван от изгорелите газове, коефициентът на поглъщане, измерен при свободно ускоряване, не трябва да превишава границата, предписана в приложение 7, за номиналната стойност на потока, съответстваща на максималния коефициент на поглъщане, което е измерено по време на изпитванията при постоянни скорости, плюс 0,5 m-1.

6.4. Разрешават се еквивалентни измерителни уреди. Ако се използва уред, различен от тези, описани в приложение 8 към настоящото правило, се изисква да се докаже неговата еквивалентност за разглеждания двигател.

7. ПРОМЕНИ В ТИПА ДВИГАТЕЛ И ПРОДЪЛЖАВАНЕ НА ОДОБРЕНИЕТО

7.1. Всяка промяна на двигател в рамките на типа двигател по отношение на характеристиките от приложение 1 се съобщава на административния отдел, който е одобрил типа на двигателя. Подробностите по тези промени се декларират във формáта на приложение 1. При спазване на ограниченията, наложени от параграфи 7.2 и 7.3, отделът тогава може или:

7.1.1. да приеме, че не е вероятно направените промени да имат забележим отрицателен ефект и че във всеки случай двигателят все още изпълнява изискванията, или

7.1.2 да поиска следващ изпитвателен протокол (доклад) от техническата служба, отговорна за провеждане на изпитването.

7.2 За целите на настоящото правило по отношение емисията на видими замърсители модификациите могат да се класифицират, както следва:

Горните класификации (1), (2), (3) и (4) се отбелязват на всеки ред за съответните характеристики в приложение 1.

7.3. Независимо от тези класификации в параграф 7.2, автоматично се изисква ново одобрение с изпитвания, т.е. класификация (1), освен ако двигателят отговаря на следните условия:

Забележка: Във всички случаи по-горе „двигател от изпитванията за одобрение“ означава „двигател, представителен за типа, подлежащ на одобрение“, както е дефиниран в параграф 3.3.

7.4. Ако производителят поиска да се покрие категорията на двигатели с понижени номинални стойности и намалена скорост, което се разрешава в параграф 7.3 от част I на настоящото правило, се провеждат също изпитвания в скоростния обхват, зададен в параграф 2.2 от приложение 5, като двигателят се настройва да дава 90 %, 80 % и 70 % от пълната си мощност. Ако двигателят е със занижена скорост, тогава минималната скорост, дефинирана в параграф 2.2. от приложение 5 към настоящото правило, ще се изчисли от екземпляра с най-ниската скорост при максимална мощност. Ако производителят на двигателя желае измерването на видимите замърсители да бъде извършено в по-тесен обхват за момента и/или скоростта от този, разрешен от параграф 7.3 в част I от настоящото правило, в такъв случай одобрението на типа на двигателя ще бъде за ограничения обхват за момента или скоростта.

7.5. За такива модификации трябва да се извършат по-нататъшни изпитвания за определяне на димните стойности при свободно ускорение в съответствие с параграф 6.3.1 от настоящото правило, освен ако тези стойности могат да бъдат определени от вече направени изпитвания, както се разрешава от параграф 6.3.4.

7.6. Потвърждението за одобрение или отказът на одобрение, специфициращи промените, се съобщават посредством процедурата, изложена в параграф 5.3 по-горе на страните по споразумението, които прилагат настоящото правило.

7.7. Компетентният орган, който издава продължение на одобрението, присвоява сериен номер на всеки формуляр за съобщение, който се съставя за такова продължение на срока.

8. СЪОТВЕТСТВИЕ НА ПРОДУКЦИЯТА

8.1. Всеки двигател, идентифициран със знак за одобрение и/или документ, както е предписано в параграф 5.4 от настоящото правило, трябва да съответства по отношение на компонентите, оказващи влияние върху емитирането на видими замърсители, на одобрения тип двигател.

8.2. За удостоверяване на съответствието на продукцията, както е предписано в параграф 8.1, от серията се изважда един двигател.

8.3. Съответствието на двигателя с одобрения тип се удостоверява на основата на описанието във формуляра на одобрението, в съответствие с приложение 2 към настоящото правило. В допълнение се провеждат и удостоверителни изпитвания при следните условия:

8.3.1. Двигател, който не е разработен, се подлага на изпитването при свободно ускорение, предписано в приложение 5 към настоящото правило. Двигателят се счита за съответстващ на одобрения тип, ако определеният коефициент на поглъщане не надвишава с повече от 0,5 m-1 числото, показано на знака за одобрение или съответния документ за одобрение за този двигател (виж параграф 8.1). По молба на производителя вместо еталонното гориво за провеждане на изпитванията може да се използва гориво от търговската мрежа.

8.3.2. Ако числото, определено при изпитването, за което става дума в параграф 8.3.1, надхвърля с повече от 0,5 m-1 числото, показано в документа за одобрение за този двигател, последният се подлага на изпитването при постоянни скорости по протежение на цялата крива на натоварване, както е предписано в приложение 4 към настоящото правило. Емисионните нива не трябва да надвишават границите, зададени в приложение 7 към настоящото правило.

9. САНКЦИИ ЗА НЕСЪОТВЕТСТВИЕ НА ПРОДУКЦИЯТА

9.1 Издаденото одобрение по отношение тип на двигател в съответствие с настоящото правило може да бъде оттеглено, ако изискванията, изложени в параграф 8.1, не се изпълняват или ако двигателят не е преминал успешно изпитването, предписано в параграф 8.3.

9.2 Ако страна по споразумението, която прилага настоящото правило, оттегли одобрение, издадено от нея преди това, тя следва незабавно да извести за случая другите договарящи се страни по споразумението, които прилагат настоящото правило, посредством копие от формуляра на одобрението, където в края на формуляра с големи букви, подпис и дата е поставен надпис „ОДОБРЕНИЕТО Е ОТТЕГЛЕНО“.

10. ПРОИЗВОДСТВОТО ОКОНЧАТЕЛНО ПРЕУСТАНОВЕНО

Ако притежателят на одобрението напълно спре производството на двигател, одобрен в съответствие с настоящото правило, той следва да съобщи за това на органа, който е издал одобрението. При получаване на съответното известие, тази инстанция от своя страна информира другите страни по споразумението, които прилагат настоящото правило, посредством копие от формуляра на одобрението, където в края на формуляра с големи букви, подпис и дата е поставен надпис „ПРОИЗВОДСТВОТО Е ПРЕУСТАНОВЕНО“.

11. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВОРНИ ЗА ПРОВЕЖДАНЕ НА ИЗПИТВАНИЯ ЗА ОДОБРЕНИЕ И НА АДМИНИСТРАТИВНИТЕ ОТДЕЛИ

Страните по споразумението, които прилагат настоящото правило, съобщават на секретариата на Организацията на обединените нации наименованията и адресите на техническите служби, отговорни за провеждане на изпитвания за одобряване и на административните отдели, които издават одобренията и на които следва да се изпращат формулярите удостоверяващи издаването, удължаването, отказа или оттеглянето на одобрения издавани в други страни.

ЧАСТ II – МОНТИРАНЕ НА ПЪТНИ ПРЕВОЗНИ СРЕДСТВА НА С.І. ДВИГАТЕЛИ С ОДОБРЕН ТИП

12. ОПРЕДЕЛЕНИЯ

За целите на част II на настоящото правило:

12.1. „одобрение на превозно средство“ означава одобрението на типа на превозното средство по отношение на монтажа на двигатели с одобрен тип за ограничаване на видимите замърсители от двигателя;

12.2. „тип на превозно средство“ означава категория моторни превозни средства, които не се различават по такива съществени аспекти като характеристиките на превозното средство и двигателя, дефинирани в приложение 1 към настоящото правило;

12.3. Другите определения, приложими към тази част II, се съдържат в параграф 2 от настоящото правило.

13. ЗАЯВЛЕНИЕ ЗА ОДОБРЕНИЕ

13.1 Емисия на видими замърсители

13.1.1 Заявлението за одобрение на тип превозно средство по отношение монтирането на двигател с компресионно запалване (С.І. двигател) за ограничаване на емисията от видими замърсители от двигателя се подава от производителя на превозното средство или от негов надлежно упълномощен представител.

13.1.2 Заявлението се придружава от следните документи в три екземпляра: описание на превозното средство, съдържащо всички подробности за двигателя и превозното средство, за които става дума в приложение 1 към правилото; кореспонденцията, отнасяща се до одобряването на типа на двигателя в приложение 2, заедно с документите, посочени в точка 19 от приложение 2. При попълване на приложение 1 се попълват само точките, които се отличават от тези в одобрението на типа на двигателя.

13.1.3 Представителен екземпляр на типа превозно средство, който се одобрява, се предоставя на техническите служби, провеждащи изпитванията за одобряване на типа, дефинирани в параграф 15 от настоящото правило.

14. ОДОБРЕНИЕ

14.1 Ако превозното средство, предоставено за одобряване в съответствие с настоящото правило, отговаря на изискванията на параграф 15 по-долу, се издава одобрение на типа на превозното средство.

14.2 На всеки одобрен тип на превозно средство се присвоява номер на одобрението. Първите две негови цифри (понастоящем 03, съответстващи на серията изменения 03, която е влязла в сила на 20 април 1986 г.) показват серията изменения, която включва най-скорошните значителни технически изменения направени в правилото към момента на издаване на одобрението. Една и съща страна по споразумението не може да присвои същия номер на друг тип превозно средство.

14.3 На страните по споразумението, прилагащи настоящото правило, се изпраща известие за одобрение, удължаване на одобрение или отказ за издаване на одобрение по настоящото правило посредством формуляр, съответстващ на образеца в приложение 2 от настоящото правило.

14.4 На всяко превозно средство, което отговаря на тип превозно средство, одобрено по настоящото правило, се прикрепва на видно и леснодостъпно място международен знак за одобрение, състоящ се от:

14.4.1 окръжност, ограждаща буквата „Е“, следвана от отличителния номер на страната, която е издала одобрението (*);

14.4.2 номера на настоящото правило, следван от буквата „R“, тире и номера на одобрението вдясно от окръжността, предписана в параграф 14.4.1.;

14.4.3 следващият допълнителен символ е правоъгълник, заобикалящ число, което изразява в m-1 коефициента на поглъщане, получен по време на одобряването при изпитванията със свободно ускоряване и определен по процедурата описана в приложение 5 към настоящото правило.

14.5 Ако превозното средство съответства на одобрен тип по едно или повече правила, приложени към споразумението, не е необходимо символът, предписан в параграф 14.4.1., да бъде повтарян в страната, която е издала одобрението по настоящото правило. В такъв случай правилото и номерата на одобрение на всички правила, съгласно които е издадено одобрение в страната, която е издала одобрение по настоящото правило се разполагат във вертикални колони вдясно от символа, предписан в параграф 14.4.1.

14.6 Знакът за одобрение и допълнителният символ трябва да бъдат ясни, четливи и незаличими.

14.7 Знакът за одобрение се разполага в близост или на идентификационната табелка на превозното средство, поставена от производителя.

14.8 В приложение 3 към настоящото правило са дадени примери за подредбата на знака за одобрение.

14. СПЕЦИФИКАЦИИ И ИЗПИТВАНИЯ

15.1 Общи положения

Дизеловият двигател, монтиран на превозното средство, трябва да бъде от тип, одобрен в съответствие с част I на настоящото правило. Компонентите, които биха оказали влияние върху емисията на видими замърсители, се проектират, произвеждат и монтират, така че при нормално използване на двигателя, въпреки вибрациите, на които може да бъде изложен, да е съобразен с разпоредбите на настоящото правило.

Трябва да бъде възможно превозното средство да бъде инспектирано за годност чрез оценяване на неговото функциониране във връзка с данните, събрани за одобрението на типа, както е показано в параграф 11.1.2.2. от приложение 2 към настоящото правило. Ако тази проверка изисква специална процедура, тя трябва да бъде подробно описана в сервизната документация (или подобни документи). Тази специална процедура не изисква използването на специално оборудване, различно от това, доставено с превозното средство.

15.2 Спецификации, отнасящи се до устройствата за пускане на студен двигател

15.2.1 Устройството за пускане на студен двигател трябва да бъде проектирано и произведено по такъв начин, че да не може да бъде задействано или да работи, когато двигателят е в нормален режим на работа.

15.2.2 Изискванията от параграф 15.2.1. не се прилагат, ако се изпълнява поне едно от следните условия:

15.2.2.1 Коефициентът на поглъщане на светлината на газовете отделяни от двигателя при постоянни скорости, измерен по процедурата, предписана в приложение 4 към настоящото правило, с работещо устройство за стартиране при студен двигател, е в границите, предписани в приложение 7 към настоящото правило.

15.2.2.2 Продължаването на работата на устройството за пускане на студен двигател води до спиране на двигателя в един приемлив интервал от време.

15.3. Монтаж

15.3.1 При монтажа на двигателя трябва да се вземат под внимание по-конкретно следните ограничения по отношение одобрението на типа на двигателя:

16. ПРОМЕНИ В ТИПА ПРЕВОЗНО СРЕДСТВО И ПРОДЪЛЖАВАНЕ НА ОДОБРЕНИЕТО

16.1 Всяка промяна на превозното средство по отношение на характеристиките от приложение 1 се съобщава на административния отдел, който е одобрил типа на двигателя. Отделът тогава може или:

16.1.1 да приеме, че не е вероятно направените промени да имат забележим отрицателен ефект и че във всеки случай превозното средство все още изпълнява изискванията, или

16.1.2 да поиска следващ изпитвателен протокол от техническата служба, отговорна за провеждане на изпитването.

16.2. Потвърждението за одобрение или отказът на одобрение, специфициращи промените, се съобщават посредством процедурата, изложена в параграф 14.3 по-горе на страните по споразумението, които прилагат настоящото правило.

16.3. Компетентният орган, който издава продължение на одобрението, присвоява сериен номер на всеки формуляр за съобщаване, който се съставя за такова продължаване на срока.

17. СЪОТВЕТСТВИЕ НА ПРОДУКЦИЯТА

17.1. Всяко превозно средство, идентифицирано със знак за одобрение и/или документ – в случая на монтиран тип двигател, както е предписано в параграфи 5.4 и 14.4 от настоящото правило, трябва да съответства по отношение на компонентите, оказващи влияние върху емитирането на видими замърсители, на одобрения тип превозно средство.

17.2. За удостоверяване съответствието на продукцията, както е предписано в параграф 17.1, от серията се изважда едно превозно средство.

17.3. Съответствието на превозното средство с одобрения тип се удостоверява на основата на описанието във формуляра на одобрението, в съответствие с приложение 2 към настоящото правило. В допълнение се провеждат и удостоверителни изпитвания при следните условия:

17.3.1 Едно превозно средство с двигател, който не е разработен, се подлага на изпитването при свободно ускорение, предписано в приложение 5 към настоящото правило. Превозното средство се счита за съответстващо на одобрения тип, ако определеният коефициент на поглъщане не надвишава с повече от 0,5 m-1 числото, показано на знака за одобрение или съответния документ за одобрение за този двигател (виж параграф 17.1). По молба на производителя вместо еталонното гориво за провеждане на изпитванията може да се използва гориво от търговската мрежа.

17.3.2 Ако числото, определено при изпитването, за което става дума в параграф 17.3.1, надхвърля с повече от 0,5 m-1 числото, показано в документа за одобрение за този двигател (виж параграф 17.1), последният се подлага на изпитването при постоянни скорости по протежение на цялата крива на натоварване, както е предписано в приложение 4 от настоящото правило. Емисионните нива не трябва да надвишават границите, зададени в приложение 7 към настоящото правило.

18. САНКЦИИ ЗА НЕСЪОТВЕТСТВИЕ НА ПРОДУКЦИЯТА

18.1 Издаденото одобрение по отношение тип на превозно средство в съответствие с настоящото правило може да бъде оттеглено, ако изискванията, изложени в параграф 17.1, не се изпълняват или ако двигателят не е преминал успешно изпитването, предписано в параграф 17.3.

18.2 Ако страна по споразумението, която прилага настоящото правило, оттегли одобрение, издадено от нея преди това, тя следва незабавно да извести за случая другите договарящи страни по споразумението, които прилагат настоящото правило, посредством копие от формуляра на одобрението, където в края на формуляра с големи букви, подпис и дата е поставен надпис „ОДОБРЕНИЕТО Е ОТТЕГЛЕНО“.

19. ПРОИЗВОДСТВОТО ОКОНЧАТЕЛНО ПРЕУСТАНОВЕНО

Ако притежателят на одобрението напълно спре производството на двигател, одобрен в съответствие с настоящото правило, той следва да съобщи за това на органа, който е издал одобрението. При получаване на съответното известие, тази инстанция от своя страна информира другите страни по споразумението, които прилагат настоящото правило, посредством копие от формуляра на одобрението, където в края на формуляра с големи букви, подпис и дата е поставен надпис „ПРОИЗВОДСТВОТО Е ПРЕУСТАНОВЕНО“.

20. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВОРНИ ЗА ПРОВЕЖДАНЕ НА ИЗПИТВАНИЯ ЗА ОДОБРЯВАНЕ И НА АДМИНИСТРАТИВНИТЕ ОТДЕЛИ

Страните по споразумението, които прилагат настоящото правило, съобщават на секретариата на Организацията на обединените нации имената и адресите на техническите служби, отговорни за провеждане на изпитвания за одобряване и на административните отдели, които издават одобренията и на които следва да се изпращат формулярите, удостоверяващи издаването, удължаването, отказа или оттеглянето на одобрения, издавани в други страни.

ЧАСТ III – ЕМИСИЯ НА ВИДИМИ ЗАМЪРСИТЕЛИ В ИЗГОРЕЛИТЕ ГАЗОВЕ ОТ МОТОРНО ПРЕВОЗНО СРЕДСТВО, ДВИГАТЕЛЯТ НА КОЕТО НЕ Е ОДОБРЕН ОТДЕЛНО

21. ОПРЕДЕЛЕНИЯ

За целите на част III на настоящото правило:

21.1 „одобрение на превозно средство“ означава одобрението на типа на превозното средство по отношение на монтажа на двигатели с одобрен тип за ограничаване на видимите замърсители от двигателя;

21.2 „тип на превозно средство“ означава категория моторни превозни средства, които не се различават по такива съществени аспекти като характеристиките на превозното средство и двигателя, дефинирани в приложение 1 към настоящото правило;

21.3. Другите определения, приложими към настоящата част III, се съдържат в параграф 2 от настоящото правило.

22. ЗАЯВЛЕНИЕ ЗА ОДОБРЯВАНЕ

22.1 Заявлението за одобрение на тип превозно средство по отношение ограничаването на емисията на замърсители от двигателя се подава от производителя или негов надлежно упълномощен представител.

22.2 То се придружава от документите, упоменати по-долу, в три екземпляра със следните специфични данни:

22.2.1 Описание на превозното средство и типа на двигателя, което обхваща всички подробности, за които става дума в приложение 1.

22.3 За монтаж на превозното средство на техническата служба, която провежда изпитванията за одобрение, дефинирани в параграф 24 от правилото, се предоставя двигател и оборудването, предписано в приложение 1 от правилото.

23. ОДОБРЕНИЕ

23.1 Ако превозното средство предоставено за одобряване в съответствие с настоящото правило, отговаря на изискванията от параграф 24 по-долу, се издава одобрение на типа на превозното средство.

23.2. На всеки одобрен тип на превозно средство се присвоява номер на одобрението. Първите две негови цифри (понастоящем 03, съответстващи на серията изменения 03, която е влязла в сила на 20 април 1986 г.) показват серията изменения, която включва най-скорошните значителни технически изменения, направени в правилото към момента на издаване на одобрението. Една и съща страна по споразумението не може да присвои същия номер на друг тип превозно средство.

23.3. На страните по споразумението, прилагащи настоящото правило, се изпраща известие за одобрение, удължаване на одобрение или отказ за издаване на одобрение по настоящото правило посредством формуляр, съответстващ на образеца в приложение 2 от настоящото правило.

23.4. На всяко превозно средство, което отговаря на тип превозно средство, одобрено по настоящото правило, се прикрепва на видно и леснодостъпно място международен знак за одобрение, състоящ се от:

23.4.1. окръжност, ограждаща буквата „Е“, следвана от отличителния номер на страната, която е издала одобрението (*);

23.4.2. номера на настоящото правило, следван от буквата „R“, тире и номера на одобрението вдясно от окръжността, предписана в параграф 5.4.1.;

23.4.3. следващият допълнителен символ е правоъгълник, заобикалящ число, което изразява в m-1 коефициента на поглъщане, получен по време на одобряването при изпитванията със свободно ускоряване и определен по процедурата, описана в приложение 5 (3.2.) към настоящото правило.

23.5. Ако превозното средство съответства на одобрен тип по едно или повече правила, приложени към споразумението, не е необходимо символът, предписан в параграф 23.4.1., да бъде повтарян в страната, която е издала одобрението по настоящото правило: в такъв случай правилото и номерата на одобрение на всички правила, по които е издадено одобрение в страната, която е издала одобрение по настоящото правило се разполагат във вертикални колони вдясно от символа, предписан в параграф 23.4.1.

23.6. Знакът за одобрение и допълнителният символ трябва да бъдат ясни, четливи и незаличими.

23.7 Знакът за одобрение се разполага в близост или на идентификационната табелка на превозното средство, поставена от производителя.

23.8 В приложение 3 към настоящото правило са дадени примери за подредбата на знака за одобрение.

24. СПЕЦИФИКАЦИИ И ИЗПИТВАНИЯ

24.1 Общи положения

Компонентите, които биха оказали влияние върху емисията на видими замърсители, трябва да бъдат проектирани, произведени и монтирани така че при нормално използване на двигателя, въпреки вибрациите, на които може да бъде изложен, да позволяват той да удовлетворява условията на настоящото правило.

Трябва да бъде възможно превозното средство да бъде инспектирано за пътна годност чрез оценяване на неговото функциониране във връзка с данните, събрани за одобрението на типа, както е показано в параграф 11.1.2.2. от приложение 2 към настоящото правило. Ако тази проверка изисква специална процедура, тя трябва да бъде подробно описана в сервизната документация (или подобни документи). Тази специална процедура не трябва да изисква използването на специално оборудване, различно от това, доставено с превозното средство.

24.2 Спецификации, отнасящи се до устройствата за пускане на студен двигател

24.2.1. Устройството за пускане на студен двигател се проектира и произвежда по начин, че да не може да бъде задействано или да работи, когато двигателят е в нормален режим на работа.

24.2.2. Изискванията от параграф 24.2.1. по-горе не се прилагат, ако е изпълнено поне едно от следните условия:

24.2.2.1. Коефициентът на поглъщане на светлината на газовете, отделяни от двигателя при постоянни скорости, измерен по процедурата, предписана в приложение 4 към настоящото правило, с работещо устройство за пускане при студен двигател, е в границите, предписани в приложение 7 към настоящото правило.

24.2.2.2. Продължаването на работата на устройството за стартиране на студен двигател води до спиране на двигателя в един приемлив интервал от време.

24.3 Спецификации, отнасящи се до емисията на видими замърсители

24.3.1. Емисията на видими замърсители от двигателя, предоставен за одобряване, се измерва по методите, описани в приложения 4 и 5 към настоящото правило, които се отнасят съответно до изпитвания при постоянни скорости и до изпитвания при свободно ускорение. Ако осъществяването на тези изпитвания на хибридно електрическо превозно средство изисква специална процедура, последната се излага подробно в сервизния документ (или подобна документация). Специалната процедура не трябва да изисква използването на специално оборудване, различно от това, предоставяно с превозното средство.

24.3.2. Емисиите на видими замърсители, измерени по метода, описан в приложение 4 към настоящото правило, не трябва да превишават границите, предписани в приложение 7 към настоящото правило.

24.3.3. В случай на двигатели с турбокомпресор, задвижван от изгорелите газове, коефициентът на поглъщане, измерен при свободно ускоряване, не трябва да превишава границата, предписана в приложение 7, за номиналната стойност на потока, съответстваща на максималния коефициент на поглъщане, която е измерена по време на изпитванията при постоянни скорости, плюс 0,5 m-1.

24.3.4. Разрешават се еквивалентни измерителни уреди. Ако се използва уред, различен от тези, описани в приложение 8 към настоящото правило, се изисква да се докаже неговата еквивалентност за разглеждания двигател.

25. ПРОМЕНИ В ТИПА ПРЕВОЗНО СРЕДСТВО И ПРОДЪЛЖАВАНЕ НА ОДОБРЕНИЕТО

25.1 Всяка промяна на типа на превозното средство или компонент по отношение на характеристиките от приложение 1 се съобщава на административния отдел, който е одобрил типа на двигателя. Отделът тогава може или:

25.1.1 да приеме, че не е вероятно направените промени да имат забележим отрицателен ефект и че във всеки случай превозното средство все още изпълнява изискванията, или

25.1.2 да поиска следващ изпитвателен протокол от техническата служба, отговорна за провеждане на изпитването.

25.2. Потвърждението за одобрение или отказът на одобрение, специфициращи промените, се съобщават посредством процедурата, изложена в параграф 23.3 по-горе на страните по споразумението, които прилагат настоящото правило.

25.3. Компетентният орган, който издава продължение на одобрението, присвоява сериен номер на всеки формуляр за известяване, който се съставя за такова продължаване на срока.

26. СЪОТВЕТСТВИЕ НА ПРОДУКЦИЯТА

26.1 Всяко превозно средство, носещо знак за одобрение, както е предписано от настоящото правило, трябва да съответства по отношение на компонентите, оказващи влияние върху емитирането на видими замърсители, на одобрения тип превозно средство.

26.2. За удостоверяване съответствието на продукцията, както е предписано в параграф 26.1., от серията се изважда едно превозно средство.

26.3. Съответствието на превозното средство с одобрения тип се удостоверява на основата на описанието във формуляра на одобрението, в съответствие с приложение 2 към настоящото правило. В допълнение се провеждат и удостоверителни изпитвания при следните условия:

26.3.1. Едно превозно средство с двигател, който не е разработен, се подлага на изпитването при свободно ускорение, предписано в приложение 5 към настоящото правило. Превозното средство се счита за съответстващо на одобрения тип, ако определеният коефициент на поглъщане не надвишава с повече от 0,5 m-1 числото, показано на знака за одобрение или съответния документ за одобрение за този двигател (виж параграф 26.1). По молба на производителя вместо еталонното гориво за провеждане на изпитванията може да се използва гориво от търговската мрежа.

26.3.2. Ако числото, определено при изпитването, за което става дума в параграф 26.3.1., надхвърля с повече от 0,5 m-1 числото, показано в документа за одобрение за този двигател, последният се подлага на изпитването при постоянни скорости по протежение на цялата крива на натоварване, както е предписано в приложение 4 към настоящото правило. Емисионните нива не трябва да надвишават границите, зададени в приложение 7 към настоящото правило.

27. САНКЦИИ ЗА НЕСЪОТВЕТСТВИЕ НА ПРОДУКЦИЯТА

27.1 Издаденото одобрение по отношение тип на превозно средство в съответствие с настоящото правило може да бъде оттеглено, ако изискванията, изложени в параграф 26.1, не се изпълняват или ако двигателят не е преминал успешно изпитването, предписано в параграф 26.3.

27.2. Ако страна по споразумението, която прилага настоящото правило, оттегли одобрение, издадено от нея преди това, тя следва незабавно да извести за случая другите договарящи страни по споразумението, които прилагат настоящото правило, посредством копие от формуляра на одобрението, където в края на формуляра с големи букви, подпис и дата е поставен надпис „ОДОБРЕНИЕТО Е ОТТЕГЛЕНО“.

28. ПРОИЗВОДСТВОТО ОКОНЧАТЕЛНО ПРЕУСТАНОВЕНО

Ако притежателя на одобрението напълно спре производството на двигател, одобрен в съответствие с настоящото правило, той следва да съобщи за това на органа, който е издал одобрението. При получаване на съответното известие, тази инстанция от своя страна информира другите страни по споразумението, които прилагат настоящото правило, посредством копие от формуляра на одобрението, където в края на формуляра с големи букви, подпис и дата е поставен надпис „ПРОИЗВОДСТВОТО Е ПРЕУСТАНОВЕНО“.

29. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВОРНИ ЗА ПРОВЕЖДАНЕ НА ИЗПИТВАНИЯ ЗА ОДОБРЯВАНЕ И НА АДМИНИСТРАТИВНИТЕ ОТДЕЛИ

Страните по споразумението, които прилагат настоящото правило, съобщават на секретариата на Организацията на обединените нации имената и адресите на техническите служби, отговорни за провеждане на изпитвания за одобряване и на административните отдели, които издават одобренията и на които следва да се изпращат формулярите, удостоверяващи издаването, удължаването, отказа или оттеглянето на одобрения, издавани в други страни.

(1) 1 – за Германия, 2 – за Франция, 3 – за Италия, 4 – за Нидерландия, 5 – за Швеция, 6 – за Белгия, 7 – за Унгария, 8 – за Чешката република, 9 – за Испания, 10 – за Югославия, 11 – за Обединеното кралство, 12 – за Австрия, 13 – за Люксембург, 14 – за Швейцария, 15 – (свободен), 16 – за Норвегия, 17 – за Финландия, 18 – за Дания, 19 – за Румъния, 20 – за Полша, 21 – за Португалия, 22 – за Руската федерация, 23 - за Гърция, 24 – за Ирландия, 25 – за Хърватия, 26 – за Словения, 27 – за Словакия, 28 – за Беларус, 29 – за Естония, 30 – (свободен), 31 – за Босна и Херцеговина, 32 – за Латвия, 33 – (свободен), 34 – за България, 35 - (свободен), 36 - (свободен), 37 – за Турция, 38 - (свободен), 39 - (свободен), 40 – за Бившата югославска република Македония, 41 - (свободен), 42 – за Европейската общност (одобренията се издават от нейните държави-членки, като се използва техният съответен ИКЕ символ), 43 – за Япония, 44 – (свободен), 45 – за Австралия, 46 – за Украйна и 47 – за Южна Африка. Следващите номера ще бъдат присвоявани на други страни, в хронологичния ред по който те ратифицират или се присъединяват към Споразумението, отнасящо се до приемане на единни технически предписания за колесни превозни средства, оборудване и части, които могат да бъдат монтирани и/или използвани на колесни превозни средства и условията за взаимно (реципрочно) признаване на одобрения, издадени на основата на тези предписания, като така присвоените номера се съобщават от генералния секретар на Организацията на обединените нации на договарящите се страни по споразумението.

(*) Виж бележка под линия 1.

(1) Инициали на Американското дружество за изпитвания и материали - American Society for Testing and Materials 1916 Race Str., Philadelphia, Pennsylvania, 19103, United States of America.

ПРИЛОЖЕНИЕ 10

„ИКЕ“ МЕТОД ЗА ИЗМЕРВАНЕ НА НЕТНАТА МОЩНОСТ НА С.І. ДВИГАТЕЛИ

1. ЦЕЛ

Настоящите разпоредби се прилагат за метода за представяне на кривата на мощността на двигател с вътрешно горене при пълно натоварване като функция от скоростта на двигателя.

2. ОБХВАТ

Този метод се прилага за двигатели с вътрешно горене, използвани за задвижване на превозните средства, обхванати от настоящото правило и Правило № 15 (Е/ЕСЕ/324- Е/ЕСЕ/505/Rev.1/Add.14/Rev.3).

Двигателите принадлежат към една от следните категории:

Бутални двигатели (с искрово запалване или компресионно запалване) с изключение на двигатели със свободно бутало;

Двигатели с въртящ се бутален (цилиндров) блок.

Тези двигатели могат да бъдат с естествено или с принудително пълнене.

3. ОПРЕДЕЛЕНИЯ

За целите на настоящите разпоредби:

„нетна мощност“ означава мощността, получавана на изпитвателен стенд в края на коляновия вал или неговия еквивалент (1) при съответната скорост на двигателя със спомагателните устройства, изброени в таблица 1;

„оборудване от стандартната продукция“ означава всяко съоръжение, осигурено от производителя за конкретно приложение на двигателя.

4. ТОЧНОСТ НА ИЗМЕРВАНИЯТА

4.1. Въртящ момент:

±1 % от измерения момент (2).

4.2. Скорост на двигателя:

± 0,5 % от измерената стойност.

4.3. Консумация на гориво:

±1 % от измерената консумация.

4.4. Температура на горивото:

±2 К 4,5.

4.5. Температура на въздуха:

±2 К.

4.6. Барометрично налягане:

± 100 Ра.

4.7. Налягане във входния канал (виж бележка 1а към таблица 1):

±50 Ра.

4.8. Налягане в изходящия канал (виж бележка 1б към таблица 1):

± 200 Ра.

5. ИЗПИТВАНЕ ЗА ИЗМЕРВАНЕ НА НЕТНАТА МОЩНОСТ НА ДВИГАТЕЛЯ

5.1. Спомагателно оборудване

5.1.1. Спомагателно оборудване, което трябва да се монтира

През време на изпитването спомагателното оборудване, необходимо за работата на двигателя в предвижданото приложение (както е изброено в таблица 1), се монтира на изпитвателния стенд, доколкото е възможно в същото положение като в предвижданото приложение.

5.1.2. Спомагателно оборудване, което се демонтира

Определени спомагателни устройства и принадлежности, необходими само за работата на превозното средство, но които са разположени върху двигателя се демонтират за провеждане на изпитването.

Следващият неизчерпателен списък е даден като пример.

— Въздушен компресор за спирачките;

— Компресор за сервоуправлението;

— Компресор за окачването;

— Климатична система.

Когато спомагателните устройства не могат да бъдат снети, може да се определи консумираната от тях мощност при ненатоварено състояние и да се прибави към измерената мощност на двигателя.

Таблица 1

Спомагателни устройства, които се монтират за изпитването за определяне на нетната мощност на двигателя

№ Спомагателни устройства Монтирани за изпитването за нетна мощност 1 Входна система — Входен колектор — Система за управление на картерните емисии Да, стандартно оборудване — Въздушен филтър — Входен обезшумител — Устройство за ограничение на скоростта Да, стандартно оборудване (1A) 2 Индукционно подгряващо устройство на входния колектор Да, стандартно оборудване. Ако е възможно да се постави на най-благоприятното място. 3 Изпускателна система за изгорелите газове — Очистител за изгорелите газове — Изпускателен колектор — Нагнетател — Свързващи тръбопроводи () — Шумозаглушител () — Задна тръба () — Спирачка в изпускателния тракт (3) Да, стандартно оборудване 4 Горивна помпа (4) Да, стандартно оборудване 5 Карбуратор — Електронна управляваща система, измерител на въздушния поток и други (ако са монтирани) Да, стандартно оборудване — Устройство за редуциране на налягането — Изпарител — Смесител Оборудване за газови двигатели 6 Инжекционно горивно оборудване (за бензин и дизел) — Предварителен филтър — Филтър — Помпа — Тръбопровод високо налягане — Инжектор — Входен въздушен вентил (5), ако е монтиран — Електронна управляваща система, измерител на въздушния поток и други (5)(ако са монтирани) — Регулатор на скоростта/управляваща система — Автоматичен стоп при пълно натоварване за управляващата касета, в зависимост от атмосферните условия Да, стандартно оборудване 7 Охладително оборудване с течен охладител — Капак на двигателя — Вход за въздух на капака Не — Радиатор — Вентилатор (6) (7) — Кожух на вентилатора — Водна помпа — Термостат (8) Да (6), стандартно оборудване 8 Въздушно охлаждане — Кожух — Нагнетател (вентилатор) (6) (7) Да, стандартно оборудване Устройство за регулиране на температурата Да, стандартно оборудване 9 Електрообзавеждане Да (9), стандартно оборудване 10 Нагнетателно оборудване – ако е монтирано — Компресор, задвижван или директно от двигателя и/или от изгорелите газове — Охладител на въздуха за пълнене (10) — Помпа за охлаждащия агент или вентилатор (задвижвани от двигателя) — Устройства за управление на потока на охладителния агент (ако са монтирани) Да, стандартно оборудване 11 Спомагателен вентилатор на изпитвателния стенд Да, ако е необходим 12 Устройства, предотвратяващи замърсяване (11) Да, стандартно оборудване

5.1.3. Спомагателни устройства за стартиране на двигатели с компресионно запалване

При спомагателните устройства, използвани за стартиране на двигатели с компресионно запалване, се разглеждат следните два случая:

а) Електрическо стартиране. Генераторът е монтиран и са доставени спомагателните устройства от първа необходимост за работата на двигателя.

б) Стартиране, различно от електрическо. Ако има някакви допълнителни устройства от първа необходимост за функционирането на двигателя, които работят с електрически ток, генераторът се монтира, за да захранва тези допълнителни устройства. В противен случай той се демонтира.

И в двата случая, системата за произвеждане и акумулиране на енергията, необходима за стартирането на двигателя, се монтира и работи в условия на ненатовареност.

5.2. Условия за настройките

Условията за настройките за изпитването за определяне на нетната мощност на двигателя са приведени в таблица 2.

Таблица 2

Условия за настройките

1 Настройка на карбуратора (карбураторите) В съответствие с продуктовите спецификации на производителя и приложени без по-нататъшна промяна за конкретното приложение 2 Настройка на системата на инжекционната помпа 3 Синхронизация на запалването или инжекцията (времедиаграма) 4 Настройка на регулатора на скоростта 5 Устройства против замърсяване

5.3. Условия на изпитването

5.3.1. Изпитването за определяне на нетната мощност се състои от работа на двигателя на пълна газ за двигателите с електроискрово запалване и при настройка на инжекционната горивна помпа за дизеловите двигатели, съответстваща на пълно натоварване, като двигателят е оборудван, както е специфицирано в таблица 1.

5.3.2. Функционалните данни се получават при стабилизирани работни условия с адекватно подаване на пресен въздух към двигателя. Двигателите трябва да са разработени в съответствие с препоръките на производителя. Горивните камери може да имат отлагания, но в ограничено количество. Изпитвателните условия, такива като температурата на засмуквания въздух, се избират колкото се може по-близо до еталонните условия (виж параграф 6.2), за да се намали до минимум големината на корекционния фактор.

5.3.3. Температурата на засмуквания от двигателя въздух (околния въздух) се измерва в границите на 0,15 m нагоре по въздушния поток от входната точка във въздухоочистителя или, ако не се използва въздухочистител, в рамките на 0,15 m от въздухозасмукващия отвор. Термометърът или термодвойката трябва да са екранирани от излъчвана топлина и да са поставени директно във въздушния поток. Те трябва да са защитени и от обратно пръскане на гориво. Използват се достатъчно на брой местоположения, за да се получи представителна средна стойност за температурата на входа.

5.3.4. Не се снемат никакви данни, докато моментът, скоростта и температурите не са установени и постоянни в течение най-малко на една минута.

5.3.5. Скоростта на двигателя през време на изпитването или снемане на показания не трябва да се отклонява от избраната скорост с повече от ± 1 % или ± 10 min-1, която стойност е по-голяма.

5.3.6. Наблюдаваните данни за спирачното натоварване, консумацията на гориво и температура на засмуквания въздух се снемат едновременно и отчетените стойности представляват средната величина на две стабилни последователни стойности, които не варират с повече от 2 % за спирачното натоварване и разхода на гориво.

5.3.7. Температурата на охлаждащата течност на изхода от двигателя трябва да се поддържа в границите на ± 5 °К от горната термостатно регулирана температура, специфицирана от производителя. Ако не е налице такава специфицирана от производителя температура, температурата в такъв случай се приема да бъде 353 °К ± 5 °К. При двигатели с въздушно охлаждане температурата в точка, указана от производителя, следва да се поддържа в границите от –20 °К от максималната стойност, специфицирана от производителя при съответните условия.

5.3.8. Температурата на горивото се измерва на входа на карбуратора или на горивната инжекционна система и се поддържа в границите, установени от производителя на двигателя.

5.3.9. Температурата на смазващото масло се измерва в масленото корито (картера) или на изхода от охладителя на маслото, ако такъв е монтиран, като температурата на маслото следва да се поддържа в границите, установени от производителя на двигателя.

5.3.10. Може да се използва спомагателна регулираща система, ако е необходимо температурите да се поддържат в границите, установени в параграфи 5.3.7., 5.3.8. и 5.3.9.

5.3.11. При изпитването се използва гориво, налично но пазара, без всякакви допълнителни вещества за подтискане на димообразуването. При възникване на какъвто и да е спор еталонното гориво е:

а) за дизелови двигатели, както е дефинирано от СЕС (*) в CEC-RF-03-A-80;

б) за двигатели със свещово запалване, както е дефинирано от СЕС в CEC-RF-01-A-80.

5.4. Изпитвателна процедура

Осъществяват се измервания при достатъчен брой скорости на двигателя, за да се определи правилно кривата на мощността между най-ниската и най-високата скорост на двигателя според препоръките на производителя. Този диапазон от скорости трябва да включва скоростта на въртене, при която двигателят развива своята максимална мощност. Взема се средната стойност от най-малко две стабилни измервания.

5.5. Регистрирани данни

Данните, които трябва да се запишат, са тези, посочени в добавката към това приложение.

6. КОРЕКЦИОННИ ФАКТОРИ ЗА МОЩНОСТТА

6.1. Определение

Факторът за коригиране на мощността е коефициентът α, с който трябва да се умножи измерената мощност, за да се определи мощността на двигателя при еталонните атмосферни условия, специфицирани в параграф 6.2.

,

където:

P0 = е коригираната мощност (т.е. мощността при еталонните атмосферни условия); α = е корекционният фактор (αa или αd); Р = е измерената мощност (изпитваната мощност).

6.2. Еталонни атмосферни условия

6.2.1. Температура (Т0): 298 °К (25 °С).

6.2.2. Сухо налягане (Р50): 99 кРа

Забележка: Сухото налягане се базира на общо налягане от 100 кРа и налягане на водните пари от 1 кРа.

6.3. Атмосферни условия при изпитването

Атмосферните условия по време на изпитването са следните:

6.3.1. Температура (Т)

За двигатели със свещово запалване: 288 °К ≤ Т ≤ 308 °К;

За дизелови двигатели: 283 °К ≤ Т ≤ 313 °К.

6.3.2. Налягане (Рs)

80 кРа ≤ Рs ≤ 110 кРа

6.4. Определяне на корекционния фактор (αa и αd) (12)

6.4.1. Двигатели със свещово запалване с естествено пълнене и турбокомпресорни – фактор αa:

Корекционният фактор αa се получава чрез прилагане на формулата:

(13)

където

Ps = е общото сухо атмосферно налягане в килопаскали (кРа); т.е. общото барометрично налягане минус налягането на водните пари; Т = е абсолютната температура в градуси по Келвин (°К) на въздуха засмукван от двигателя

Условия, които трябва да се съблюдават в лабораторията:

За да бъде едно изпитване валидно, корекционният фактор αa трбва да е такъв, че 0,93 ≤ αa ≤ 1, 07.

Ако тези граници бъдат надхвърлени, в протокола от изпитването прецизно се регистрират получената коригирана стойност, както и условията на изпитването (температура и налягане).

6.4.2. Дизелови двигатели – фактор αd:

Корекционният фактор за мощността (αd) на дизелови двигатели при постоянно (непроменливо) горивоподаване се получава посредством прилагане на формулата:

където:

fa = e атмосферния фактор; fm = e характеристичния параметър за всеки тип двигател и настройка.

6.4.2.1. Атмосферен фактор fа

Този фактор показва влиянието на условията на околната среда (налягане, температура и влажност) върху въздуха, засмукван от двигателя.

Формулата за атмосферния фактор е различна в зависимост от типа на двигателя.

6.4.2.1.1. Двигатели с естествено пълнене на въздуха и двигатели с механично задвижвани компресори:

6.4.2.1.2. Турбокомпресорни двигатели със или без охлаждане на засмуквания въздух:

6.4.2.2. Фактор на двигателя fm

fm е функция на qc (коригиран поток на горивото), както следва:

,

където:

qc = q/r

където:

„q“ = е потокът гориво в милиграми на цикъл на литър от целия преминат обем (mg/(l. cycle); „r“ = e отношението на наляганията на входа на компресора и на изхода на компресора (r = 1 при двигатели с естествено пълнене).

Тази формула е валидна за интервала от стойности на qc, заключен между 40 mg/(l.cycle) и 65 mg/(l.cycle).

За стойности на qc по-ниски от 40 mg/(l.cycle), се приема константна стойност за fm равна на 0,3 (fm = 0,3).

За стойности на qc по-високи от 65 mg/(l.cycle), се приема константна стойност за fm равна на 1,2 (fm = 1,2) (виж фигурата по-долу).

6.4.2.3. Условия, които трябва да се съблюдават в лабораторията:

За да бъде едно изпитване валидно, корекционният фактор αd трбва да е такъв, че 0,9 ≤ αd ≤ 1,1.

Ако тези граници бъдат надхвърлени, в протокола от изпитването прецизно се регистрират получената коригирана стойност, както и условията на изпитването (температура и налягане).

7. ИЗПИТВАТЕЛЕН ПРОТОКОЛ

Изпитвателният протокол съдържа резултатите и всички изчисления, необходими за определянето на нетната мощност, както е указано в притурката към това приложение, заедно с характеристиките на двигателя, приведени в приложение 1 към настоящото правило.

8. МОДИФИЦИРАНЕ ТИПА НА ДВИГАТЕЛЯ

Всяко изменение на двигателя по отношение на характеристиките, изброени в приложение 1 към настоящото правило, се докладва на компетентната администрация. Тази администрация тогава може:

8.1. Да приеме, че направените изменения не са такива, че да имат съществен ефект върху мощността на двигателя, или

8.2. Да поиска по-нататъшно определяне на мощността на двигателя чрез провеждането на такива изпитвания, каквито се считат за необходими.

9. ТОЛЕРАНСИ ПРИ ИЗМЕРВАНЕТО НА НЕТНАТА МОЩНОСТ

9.1. Нетната мощност на двигателя, измерена от техническата служба, може да се отличава с ± 2 % от нетната мощност, специфицирана от производителя, при толеранс от ± 1,5 % за скоростта на двигателя.

9.2. Нетната мощност на двигател при провеждане на изпитвания за съответствие на продукцията, може да се различава с 5 % от нетната мощност при изпитване за одобряване на типа.

(1) Ако измерването на мощността може да се осъществи единствено на двигател с монтирана скоростна кутия, коефициентът на полезно действие на скоростната кутия трябва да се вземе под внимание.

(2) Измервателната система за момента трябва да е калибрирана, за да може да се вземат под внимание загубите от триене. Точността на динамометричния стенд в долната половина на измервателния диапазон може да бъде ± 2 % от измервания момент.

(1A) Пълната входна въздухоприемна система се монтира според предназначението:

— Където съществува риск от осезаем ефект върху мощността на двигателя;

— В случай на двутактови двигатели и на двигатели с електроискрово запалване;

— Когато производителят е отправил искане, това да бъде направено.

В други случаи може да се използва еквивалентна система, като трябва да се направи проверка за удостоверяване, че приемното налягане не се отличава с повече от 100 Ра от граничната стойност, специфицирана от производителя за чист въздушен филтър.

() Пълната изпускателна система за изгорелите газове се монтира, както се изисква от предназначението:

— Където съществува риск от осезаем ефект върху мощността на двигателя;

— В случай на двутактови двигатели и на двигатели с електроискрово запалване;

— Когато производителят е отправил искане това да бъде направено.

В други случаи може да се монтира еквивалентна система, при положение че налягането, измерено на изхода на изпускателната система на двигателя, не се отличава с повече от 1 000 Ра от това, специфицирано от производителя.

(3) Изходът на изпускателната система на двигателя се дефинира като точка, намираща се на 150 mm надолу по потока на газовете, измерени от края на частта от изпускателната система, монтирана на двигателя.

(4) Ако в двигателя е вградена спирачка в изпускателния тракт (за повишаване на налягането в цилиндрите при изхвърлянето на изгорелите газове), вентилът на газта трябва да се фиксира в напълно отворено положение. Налягането при подаване на гориво може да се настройва, ако е необходимо, за да се възпроизведе налягането, съществуващо при конкретното приложение на двигателя (в частност, когато се използва система за „връщане на гориво“).

(5) Вентилът на въздушния вход представлява управляващия вентил за пневматичния регулатор на скоростта на инжекционната помпа. Регулаторът на оборудването за инжекция на гориво може да съдържа други устройства, които могат да имат ефект върху количеството инжектирано гориво.

(6) Радиаторът, вентилаторът, кожухът на вентилатора, водната помпа и термостатът се разполагат на изпитвателния стенд в същите относителни местоположения, като на превозното средство. Циркулацията на охлаждащата течност се осъществява само от водната помпа на двигателя. Охлаждането на течността може да става или в радиатора на двигателя, или във външен охладителен контур, при положение че загубата на налягане в този кръг и налягането на входа на помпата остават фактически същите, като тези в охладителната система на двигателя. Ако радиаторът има жалюзи, те трябва да са в отворено положение. Там, където вентилаторът, радиаторът и корпусът на вентилатора не могат да се монтират върху двигателя по удобен начин, мощността, консумирана от вентилатора, когато последният е монтиран отделно в своето правилно положение по отношение на радиатора и кожуха (ако такъв се използва), трябва да се определи при скорости, съответстващи на стойностите на скоростите на двигателя, които се използват за измерване мощността на двигателя или чрез изчисление по стандартни характеристики, или чрез практически изпитвания. Тази мощност, коригирана спрямо стандартните атмосферни условия, които са зададени в параграф 6.2., следва да се извади от коригираната мощност.

(7) Там, където се използва разсъединяем или интегриран вентилатор или въздушен нагнетател, изпитването се прави с разсъединен разсъединяем вентилатор или в режим с максимално приплъзване на интегрирания вентилатор или въздушен нагнетател.

(8) Термостатът може да се фиксира в напълно отворено положение.

(9) Минимална мощност на генераторите: мощността на генератора трябва да бъде ограничена до тази, необходима за работата на допълнителните устройства, които са от първа необходимост за функционирането на двигателя. Ако е необходимо свързване на акумулаторна батерия, се използва напълно зареден акумулатор в добро състояние.

(10) Двигатели с охлаждане на входящия въздух се изпитват с работещо охлаждане – било то течностно или въздушно, но, ако производителят на двигателя предпочете, охладителят с въздушно охлаждане може да бъде заместен със стендова охладителна система. Във всеки един от случаите измерването на мощността при всяка скорост се прави със същия спад на налягането и спад на температурата на въздуха на двигателя при преминаване през охладителя на въздуха за пълнене на стендовата система, като тези, специфицирани от производителя за системата на завършеното превозно средство.

(11) Те могат да включват, например, система за рециркулация на отработените газове (exhaust gas recirculation – EGR system), катализаторен конвертор, термореактор, вторична система за снабдяване с въздух и система за предпазване от изпарение на горивото.

(*) Европейски координационен съвет за разработване на функционални изпитвания за смазочни материали и двигателни горива (European Coordinating Council for the Development of Performance Tests for Lubricants and Engine Fuels).

(12) Изпитванията могат да се провеждат в кондиционирани изпитвателни помещения, където атмосферните условия могат да се контролират и управляват.

(13) В случай, че двигателите са съоръжени с автоматичен регулатор на температурата, ако устройството е такова, че при пълен товар и температура 25 °С не се добавя нагрят въздух, изпитването се провежда с напълно затворено положение на устройството. Ако устройството все още работи при 25 °С, тогава изпитването се прави като устройството оперира нормално и експонентата (степента) на температурния член в корекционния фактор се приема за 0 (липсва температурна поправка).